এখানে একটা কথা অবশ্য উল্লেখ প্রয়োজন। গত কয়েক বছর ধরে হাতে গোণা কয়েকটি পাবলিক বিশ্ববিদ্যালয় এবং দু’একটি প্রাইভেট বিশ্ববিদ্যালয়ের ছাত্র ছাত্রীরা বিভিন্ন মুট কোর্ট (moot court) বা মক্ ট্রায়াল (mock trial) প্রতিযোগিতাগুলোর অংশ হিসেবে আন্তর্জাতিক অপরাধ আইনের বিভিন্ন ভোকাবুলারী এবং টার্মগুলোর সাথে পরিচিত হওয়ার সুযোগ পাচ্ছেন। এর অংশ হিসেবে তারা জানছেন আন্তর্জাতিক বিভিন্ন ট্রাইবুনালগুলোতে বিভিন্ন অপরাধগুলো কিভাবে বিচার হয়েছিল। এটা নিঃসন্দেহে একটা ইতিবাচক দিক এবং এই সীমিত চর্চাটুকুকে আরও যতদূর সম্ভব বিস্তৃত করা প্রয়োজন। কিন্তু বর্তমানে প্রচলিত এই চর্চার সীমাবদ্ধতাগুলোর ব্যপাারেও আমাদের সচেতন থাকতে হবে, যেমন: